open-index/open-wikipedia-markdown huggingface dataset:
University of Queensland

**University of Queensland (UQ)** har sitt hovedsete i Brisbane i Australia og er det eldste universitetet i delstaten Queensland. UQ er medlem av Australias «Group of Eight» universiteter samt medlem av  den internasjonale Universitas 21-organisasjonen.

Universitetet ble etablert 10. desember 1909. I 1930 kjøpte man området St. Lucia ved Brisbaneelva og etablerte sitt hovedsete der. Det opprinnelige universitetsområdet i sentrumsområdet av Brisbane er nå et universitetsområde for Queensland University of Technology. I tillegg til å være etablert i Brisbane, har UQ også etablert seg andre steder. Dette er UQ Ipswich og UQ Gatton.

## Koronavirus-vaksinearbeid
Den 7. september 2020 inngikk universitetet og CSL Limited en samarbeidsavtale med med den australske regjerinmg vedrørerende deres koronavirus vaksinekandidat V451. Nevnte V451 er av subenhetstype og er en av vaksinene Norge kan få tilgang til gjennom den globale COVAX-alliansen, dersom vaksinen faktisk lykkes.

## Referanser

## Eksterne lenker
* 
* UQSport
* Google-kart over University of Queensland's St Lucia campus
Playmobil

**Playmobil** er en serie med leketøy som produseres av det tyske selskapet Brandstätter Group som har hovedkvarter i Zirndorf, Tyskland. Playmobil ble oppfunnet av tyske Hans Beck (1929-2009) og brukte 3 år fra 1971 til 1974 på å utvikle det som ble Playmobil, som ble markedsført over hele verden i 1975. Playmobil har vært en konkurrent på leketøymarkedet til Lego i nesten 50 år.

## Eksterne lenker
* 
* PlaymoBeach
Anna Kurnikova

**Anna Sergejevna Kurnikova** (russisk *Анна Сергеевна Курникова*), født 7. juni 1981 i Moskva, er en tidligere russisk tennisspiller.

Kurnikova kom flere ganger til semifinaler og finaler i prestisjefylte singleturneringer, men til tross for at hun lenge var rangert blant verdens 20 fremste tennisspillere vant hun aldri noen singlefinale.

Hun hadde større suksess i double, og vant flere turneringer, blant annet to Grand Slam-titler. I 1999 under Australian Open gikk hun til topps sammen med Martina Hingis. De beseiret Lindsay Davenport & Natalia Zvereva med 7-5, 6-3 i finalen. I 2002 vant de på nytt finalen i Australian Open, de møtte Daniela Hantuchová & Arantxa Sanchez Vicario (6-2, 6-7, 6-1)

På grunn av sitt utseende fikk Kurnikova stor oppmerksomhet, og ble etter hvert fast innslag i kjendismagasiner. Hun la opp som tennisspiller i 2005, men figurer fremdeles jevnlig i mediebildet.

## Grand Slam-titler
*  **[[Australian Open]]:**
** Double damer – 1999 (sammen med Martina Hingis)
** Double damer – 2002 (sammen med Martina Hingis)

## Referanser


## Eksterne lenker
* 
* 
* 
* 
;Video
* Anna model
Kvelermatt

I sjakk er en **kvelermatt** en mattstilling der kongen settes sjakkmatt av en springer, og der motstanderens konge er innestengt («kvalt») av sine egne brikker.

Denne mattstillingen ses vanligvis i hjørnet av brettet, siden det her kreves færre brikker for å stenge inne kongen.
East River

**East River** er et strede som skiller fastlandsdelen av New York (The Bronx) og Manhattan fra Long Island (med Brooklyn og Queens). East River er således bare en elv i navnet - vannet er saltholdig, har tidevannsforskjell og regnes teknisk sett som en del av Atlanterhavet. I alt åtte broer og tretten tunneler krysser East River, bl.a. den berømte Brooklyn Bridge fra 1883.

I East Channel ble havstrømkraftverket Roosevelt Island Tidal Energy tatt i bruk som demonstrasjonskraftverk i 2006, og i 2009 var det ferdig utbygd. I 2012 fikk prosjektet lisens for kommersiell utbygging.

## Referanser




## Eksterne lenker
*
Janet Jackson

**Janet Damita Jo Jackson** (født 1966) er en amerikansk popartist, og lillesøster til Michael Jackson. 

## Liv og virke
### Bakgrunn
Jackson begynte å opptre i femårsalderen, da hennes eldre brødre i The Jackson Five opptrådte i Las Vegas. 7 år gammel medvirket hun i TV-opptredener sammen med brødrene.

### Karriere
Musikkarrieren startet med innspillinger sammen med søsknene, hun sang blant annet duett med broren Randy og koret for søsteren LaToya og broren Michael. I 16-årsalderen ga hun ut debutalbumet *Janet Jackson*, uten å få større oppmerksomhet. 

I 1984 medvirket hun i TV-serien *[[Fame]]* hvor blant annet musikkvideoen «Dream Street» ble spilt inn.

Musikkarrieren skjøt først fart i og med det tredje albumet, *Control* i 1986, som solgte i 14 millioner eksemplarer på verdensbasis. Det neste albumet, *Rhythm Nation 1814* (1989), ble en like stor suksess. 

Jackson gikk tilbake til skuespilleryrket da hun i 1993 medvirket i *[[Poetic Justice]]*, hvor hun spilte mot Tupac Shakur. Hun byttet også plateselskap til Virgin Records, som betalte henne 50 millioner dollar for to plater. I 1993 kom albumet *Janet.*, som solgte i 17 millioner eksemplarer, og deretter la hun ut på en verdensturné som varte i to år.

Da storebroren, Michael Jackson, i 1995 ga ut albumet *HIS*tory, bidro Janet på førstesporet "Scream". Sangen – som også var den første singelen fra brorens album – ble promotert med tidenes dyreste musikkvideo; en rekord som står ved lag den dag i dag. Den sort-hvite videoen, som portretterer Michael og Janet i et futuristisk romskip, vant samme år en MTV Award for beste dansevideo.

I 1997 kom hennes neste album, *The Velvet Rope* og singlene *Got 'til it's gone*, *Together Again* og *I Get Lonely*. Jackson fremstod nå med en ny stil, med seksuelt utfordrende fotografier og en låt der hun simuleret telefonsex. Salget gikk tregere enn tidligere, og stoppet på 8 millioner. 

Neste album, *All For You* (2001), var langt mer positivt, men salgstallet sank ytterligere til 7 millioner eksemplarer. Hun la ut på en ny verdensturné, men konsertene i Europa ble innstilt etter terroristangrepene 11. september 2001.

Jacksons siste plate, *Damita Jo*, ble utgitt våren 2004, men ble en kommersiell fiasko, siden både MTV og VH1 valgte å ikke vise musikkvideoen til den første singelen, «Just a Little While». Hun har fått en stjerne på Hollywood Walk of Fame.

## Diskografi
* 1982 *[[Janet Jackson (album)|Janet Jackson]]*
* 1984 *[[Dream Street]]*
* 1986 *Control*
* 1989 *Rhythm Nation 1814*
* 1993 *janet.*
* 1995 *Design of a Decade 1986&ndash;1996* (samlealbum)
* 1997 *The Velvet Rope*
* 2001 *All For You*
* 2004 *Damita Jo*
* 2006 "20 Y.O."
* 2008 "Discipline"

## Filmer
* 2003 *[[Love Your Mama]]*
* 2003 *[[Poetic Justice|Poetic Justice - Skjebnens ironi]]* (orig. *Poetic Justice*)
* 2000 *[[Den helskrudde professoren 2|Den helskrudde professoren 2: Familien Klump]]* (orig. *Nutty Professor II: The Klumps*)

## Referanser


## Eksterne lenker
* 
* 
* 
* 
* Fanside
* Fanside Janet Planet
Evig pint

***Evig pint*** er det andre albumet til Kaizers Orchestra. Det ble spilt inn i november og desember 2002 og gitt ut i starten av februar året etter. Albumet toppet VG-lista tre uker på rad og lå totalt 14 uker på lista. 

Alle sangene på albumet er skrevet av Janove Ottesen med unntak av «Container», «Naade» og «Drøm Hardt (Requiem Part I)» som er skrevet av Geir Zahl.

## Sporliste
# «Di grind» (4.08)
# «Hevnervals» (2.50)
# «Evig pint» (3.54)
# «De involverte» (4.17)
# «Djevelens orkester» (3.49)
# «Container» (2.20)
# «Naade» (1.32)
# «Min kvite russer» (4.33)
# «Veterans klage» (1.27)
# «Til depotet» (2.43)
# «Salt & pepper» (4.43)
# «Drøm hardt (Requiem Part I)» (8.24)
## Medvirkende
### Kaizers Orchestra
* Janove Ottesen - sang, kor, perkusjon, pumpeorgel, klokkespill på *Min kvite russer*, piano på *Drøm hardt (Requiem Part I)*, produsent, låtskriver, arrangement 
* Geir Zahl - sang på *Naade*, gitarer, kor, låtskriver
* Terje Winterstø Røthing - gitarer, kor 
* Jon Sjøen - kontrabass, elektrisk bass, euphonium på *Min kvite russer*, arrangement
* Helge Risa - pumpeorgel, piano
* Rune Solheim - trommer, perkusjon

### Øvrige
* Jørgen Træen - produsent, tekniker, miksing, synthesizer/bass/gitar på *Hevnervals* og *Salt & pepper* (under navnet *Sir Duperman*)
* Johan Egdetveit - trekkspill på *Veterans klage*
* Espen Lilleslåtten - fiolin (Sedici Corde)
* Tor Jaran Apold - fiolin (Sedici Corde) 
* Bergmund Waal Skaslien - bratsj (Sedici Corde) 
* Johann Sebastian Blum - cello (Sedici Corde) 
* Svein Henrik Giske - trompet
* Jan Kåre Hystad - saksofon, klarinett 
* Øyvind Hage - trombone, euphonium 
* Håvard Hana - tekniker 
* Inge Riska - tekniker 
* Björn Engelmann - mastering 
* Paal Audestad - fotograf 
* Atle Øksendal - coverdesign

## Eksterne lenker
* 
* Evig pint
Dysartri

**Dysartri** er den medisinske betegnelsen for nedsatt evne til artikulasjon, som i det ekstreme tilfelle kan betegnes som anartri (totalt fravær av evne til artikulasjon). Dysartri kan oppstå som en konsekvens av en skade i de anatomiske strukturer knyttet til artikulasjon og tale, eller som følge av skader i nervesystemet som styrer tale. Dysartri skal ikke forveksles med afasi som er en skade i språksenteret i hjernen.

## Varianter av dysartri
*Slapp dysartri		(ved lesjon i perifere motornevron i hjernestammen).
*Spastisk dysartri	(ved lesjon i pyramidebanen, eller i primær motorcortex).  
*Ataktisk dysartri	(ved lesjon i cerebellum).
*Hypokinetisk dysartri	(ved endringer i basalgangliane, dvs. ekstrapyramidalt).
*Hyperkinetisk dysartri	(ved endringer i basalgangliane, dvs. ekstrapyramidalt).	

## Hjelpemidler
Mennesker med alvorlig dysartri kan ha nytte av hjelpemidler for alternativ og supplerende kommunikasjon (ASK).
Det finnes en internasjonal organisasjon ISAAC for alle som bruker og legger til rette for alternativ og supplerende kommunikasjon. Det er NAV-hjelpemiddelsentralene som formidler talehjelpemidler i Norge.

## Se også
*Anartri
*Afasi
*Dysfasi
*Afoni
*Dysfoni
Heidal

**Heidal** kan sikte til

*Heidal kommune &ndash; en tidligere kommune i Oppland fylke
*Heidal i Sel &ndash; en dal i Gudbrandsdalen
*Heidal (tettsted) &ndash; sentrum i dalen Heidal
*Heidal kirke &ndash; kirken i Heidal
*Heidal Ysteri &ndash; et ysteri kjent for den brune Heidalosten
*Heidal (ost) &ndash; en slags brunost
Heidal (kommune)

**Heidal** er en tidligere kommune i Innlandet fylke. Kommunen ble opprettet i 1908 da den ble skilt ut fra Vågå kommune. 1. januar 1965 ble den slått sammen med Sel kommune.

Området er i dag kjent som Heidal i Sel.

## Se også
* Liste over ordførere i Heidal

## Litteratur
*
Acre (måleenhet)

**Acre** er en gammel britisk og amerikansk måleenhet for flate og arealenhet. Ordet tilsvarer det norske ordet *[[åker]]*. En åker av denne størrelsen kunne man pløye opp i løpet av en dag med et middelaldersk spann på to okser.

1 acre = 4,0469 dekar = 4,0469 mål og 0,40469 hektar. Måleenheten er fortsatt i bruk i USA og England.

For å regne om fra acre til hektar, multipliser med 0,40469.
For å regne om fra hektar til acre, multipliser med 2,4710.

## Referanser
Lofotakvariet

**Lofotakvariet** er et saltvannsakvarium som ligger i Storvågan ved Kabelvåg i Vågan kommune, Nordland. Det ble åpnet i 1989 og har over 30 000 besøkende hvert år. Det første akvariet ble bygget i 1931, ved moloen i Kabelvåg. Siden 1989 har Lofotakvariet vært lokalisert i Storvågan. 

Lofotakvariet har store og små akvarier hvor man kan studere Lofotens undersjøiske verden, og har egne bassenger for sel og oter. Akvariet har også kafé og multimedia-fremvisninger. Akvariet har også en utstilling dedikert til kaldtvannskoraller, samt et visningssenter for norsk havbruk.

I mai 2008 ble Lofotakvariet rammet av giftalgen *Chrychromulina leadbeateri*, noe som resulterte i at store deler av fiskene døde.

## Referanser


## Eksterne lenker
* 
* Lofotakvariet
Eigerøy fyr

**Eigerøy fyrstasjon** er et fyr i Eigersund kommune som ble opprettet i 1854. I sin tid var det en nyvinning innen fyrvesenet. Dette var landets første tårn bygget i støpejern, og det ble laget i flere moduler på Bærums Verk, for så å bli fraktet til Eigerøy. Materialene til lyktehuset ble støpt på Næs Jernverk.

## Historie

Foruten selve fyret ble det reist fyrforvalterbolig, uthus, naust og brygge. Opptil 75 mann var involvert i arbeidet, som ikke gikk helt smertefritt for seg. I regnskapene er det nemlig utgiftsført 1 stk. likkiste! Det revolusjonerende tårnet strakte seg høyt mot himmelen. Fyrvokterne måtte tilbakelegge 134 trappetrinn for å komme til topps. Fyrlykta rager 46,5 meter over vannkanten, mens fyret i seg selv er 32,9 meter høyt målt fra bakken. Men det er ikke bare i konstruksjon og størrelse at fyret er spesielt. Også i lysstyrke utmerker det seg. Med sin 1. ordens lykt, er blinkene fra Eigerøy fyr noen av de sterkeste i Europa. 

Eigerøy fyr ble avfolket og automatisert i 1989. Siden den gang har en lokal fisker stått for tilsynet av stasjonen, mens Eigersund kommune har fått leieavtale for to sjøbuer, boligen og hobbyhuset som var tilknyttet fyrstasjonen. Kommunens mål er å gjøre Eigerøy fyr om til et slags kystkultursenter. Eigersund kommune har i samarbeid med 22 grunneiere bygget en 2 kilometer lang vei ut mot fyrbygningen. En parkeringsplass er anlagt med toalettfasiliteter, og det har blitt mudret et lite sund mellom Midbrødøya og Eigerøy slik at fritidsbåter kan komme seg ut til fyret innaskjærs.

## Kulturminne

Målsettinga for kommunen er å gjøre fyret om til et slags kystkultursenter. Eigersund kommune har i samarbeid med 22 grunneiere bygd veien ut mot fyrbygningen. De har også satt i stand en parkeringsplass og mudra sundet mellom Midbrø og Eigerøy slik at fritidsbåter kan komme seg ut til fyret innenskjærs. Området rundt fyrstasjonen med alle bygninger ble fredet fra 1998 etter kulturminneloven.

## Dyreliv
Dalane lokallag av Norsk Ornitologisk Forening har fuglestasjon på området. Her er også gode forhold for sportsdykking med tareskog ned til 30 meters dyp.

## Se også
* Liste over norske fyr
* Norsk Fyrhistorisk Forening

## Referanser


## Litteratur
* Olderkjær, O.: *Norske fyr: ei reise langs kysten*, Samlaget 1999 (rev. utg. 2004)
* Bjørkhaug, B. og S. Poulsson: *Norges fyr*. Oslo, 1986.

## Eksterne lenker
* 
* Supplement til Norsk Fyrliste
*
Kronk Gym

**Kronk Gym** er et legendarisk treningsstudio for boksere. Gymmen ligger i Detroit, USA. Den meget anerkjente boksetreneren Emanuel Steward drev stedet.

Kronk opparbeidet seg et bra rykte mot slutten av 1970-tallet da boksere som Thomas Hearns og Hilmer Kenty trente der. I 1980 ble Kenty *Kronks* første verdensmester. Hearns fulgte opp ved å bli verdensmester bare en måned etter dette. I 1983 ble en annen *Kronk*-bokser Milton McCrory WBCs verdensmester i Weltervekt. Tidligere mester var Sugar Ray Leonard. Jimmy Paul slo Harry Arroyo og ble IBFs verdensmester i Lettvekt i 1985. Duane Thomas ble verdensmester i Lett mellomvekt i 1986.

Prentiss Bird var visepresident for gymmen på 1980-tallet. I æraen til Lennox Lewis på 1990-tallet var Richard Slone visepresident, direkte underlagt Steward.

På 90-tallet åpnet Kronk en ny boksegym i Tucscon. Kronk begynte også å selge bokseprodukter gjennom kataloger.

## Verdensmestere som har trent minst én gang på Kronk

*Wilfredo Benitez (i Tucson)
*Hector Camacho
*Julio Cesar Chavez
*Naseem Hamed
*Evander Holyfield
*Lennox Lewis

## Trivia
Websiden til Kronk; www.kronkgym.com åpnet i 1998. De omhandler informasjon om treningsstudioet og bokserne.

## Eksterne lenker
* www.kronkgym.com
Øystein Dahle

**Øystein Dahle** (født 1938) er en norsk tidligere industrimann og organisasjonsleder. Han var særlig kjent for ekspertise innen energi, miljøvern og friluftsliv.

## Bakgrunn og karriere
Øystein Dahle vokste opp i Drammen i Buskerud som sønn av ingeniøren John Dahle. Han tok eksamen som kjemiingeniør ved Norges tekniske høyskole i Trondheim. Han arbeidet siden i oljeselskapet Esso fra 1963 til 1995, blant annet som raffineridirektør ved Essos oljeraffineri på Slagentangen ved Tønsberg fra 1978 og som viseadministrerende direktør i ESSO Norge fra 1985 til 1995. Dahle arbeidet også for Esso ved planleggingsavdelingen i New York og som driftssjef på Aruba. 

Dahle har hatt flere tillitsverv i organisasjoner innen friluftsliv og naturvern, blant annet som styreleder i Den Norske Turistforening 1994&ndash;2003, Worldwatch Institute fra 2002, Friluftslivets fellesorganisasjon, Forum for Systemdebatt og Norsk Institutt for Genøkologi.

I 2007 ble Øystein Dahle utnevnt til ridder 1. klasse av Den Kongelige Norske St Olavs Orden for sin kamp for nasjonale og internasjonale miljøverntiltak og for sitt arbeid med å fremme norsk friluftsliv. Han ble foreslått av blant annet en rekke miljøvernministre. I 2013 ble han æresmedlem i Den Norske Turistforening som en heder for naturvernarbeidet og engasjementet i foreningen. Tidligere har bare Claus Helberg, Toralf Lyng, Arne Næss, Olav Thon og dronning Sonja fått samme medlemskap. I 2014 ble han tildelt Friluftslivets Hederspris.

Øystein Dahle er faren til forfatteren Gro Dahle (født 1962). Han er gift med tidligere regjeringsråd Nina Frisak (født 1950).

## Referanser


## Eksterne lenker
* Arkivbilder av Øystein Dahle som leder i Esso Norge (fra samlingene i Statsarkivet i Stavanger)
Tromsdalen

**Tromsdalen** (nordsamisk: *Sálašvággi*, *Romssavággi*) er en av bydelene i Tromsø. Bydelen er forbundet med Tromsøya med den 1016 meter lange  Tromsøbrua, (Tromsdalen - sentrum av Tromsø), og den 3500 meter lange Tromsøysundtunnelen, (Tomasjord - Breivika). Brua ble ferdig 1960, og tunnelen ble åpnet 1994. Tromsdalen grenser mot Tomasjord i nord og Solligården i sør. Bydelen har fått navn etter dalen som ligger i området. Tromsdalen er et dalføre som leder fra Tromsdalstinden ned til Tromsøysundet og Tromsøya (Tromsø).

Tettstedet Tromsdalen, som også inkluderer bydelene Tomasjord, Lunheim og Kroken i nord og Solligården i sør, hadde  innbyggere pr. . Delområdet Tromsdalen, som omfatter grunnkretsene Dalen, Otium, Lilleaksla, Bellevue og Hungeren, hadde  innbyggere i 2015.

## Kultur
Forfatteren John Giæver er nært knyttet til Tromsdalen. Han har skrevet et vakkert minne om dalen og Tromsdalselva i novellen "Min barndoms elv". Forfatteren Lars Berg bosatte seg i Tromsdalen etter krigen. Han etablerte Tromsøysund framhaldsskole i 1947, og skrev alle sine etterkrigsromaner her. Han stiftet Hålogaland teater. Humoristen og forfatteren Arthur Arntzen er født og oppvokst i Tromsdalen. Her debuterte han på scenen med sin Oluf, og for den lokalkjente er Raillkattlia et kjent sted ved Lillebrua som går over Tromsdalselva. Lyrikeren Helge Stangnes har bodd og hatt sitt virke i Tromsdalen i et halvt århundre. Viseduoen Tobben og Ero (Torbjørn Willassen og Jan Ero Olsen) kommer også fra dalen. De ga ut flere plater med egne melodier til dikt av forfattere som Arnulf Øverland og Knut Hamsun. Deres karriere var kort, men hektisk. De samarbeidet blant annet med Cornelis Vreeswijk. Deres visekunst fikk stor betydning, ikke minst som inspirasjon for andre. Blant de som lot seg inspirere var Tromsdalsguttene Jørn Hoel og Steinar Albrigtsen. De har gitt ut flere plater, både som duoen Jørn & Steinar og hver for seg. Visesangerne Bente Reibo (Nordnorsk visegruppe) og Turid Pedersen (Nøkken) er fra Tromsdalen.

## Institusjoner og bedrifter
* Tromsdalen kulturhus (Kulta)
* Tromsdalen ungdoms- og idrettslag (TUIL).
* Tromstun ungdomsskole
* Tromsdalen videregående skole (TVGS)
* Pyramiden kjøpesenter
* Ecornsenteret
* Biblioteket
* Tromsdalen Camping
* Tromsdalen barneskole

## Nevneverdig

## Se også
* Bydeler i Tromsø

## Referanser


## Eksterne lenker
* 
* Tromsdalen bydelsråd 
* Bilde av Tromsdalen
Heidal Ysteri

**Heidal Ysteri** er et ysteri i Heidal i Gudbrandsdalen. Ysteriet er kjent for Heidalosten, en slags brunost.

Tidligere hadde TINE et ysteri i Heidal. Ysteriet produserte Heidalosten, en variant av brunost, eller «rauost» som det kalles lokalt. Produksjonen ble lagt ned i 1995. TINE fortsatte imidlertid å produsere Heidalosten, men andre steder i landet. Dette vakte lokal forargelse, og i 1999 ble et nytt ysteri, Heidal Ysteri, satt i drift. Ysteriet lager Heidalosten på gamlemåten, blant annet med osteformer laget av en lokal treskjærer.

## Eksterne lenker
* Heidal Ysteri
Antigua og Barbudas flagg

**Antigua og Barbudas flagg** ble tatt i bruk 27. februar 1967 og ble laget av læreren Reginald Samuels. De to røde trekantene danner en v som står for *victory*, altså seier. Solen symboliserer starten på en ny æra. Fargene har forskjellig betydning: Svart er for folkets afrikanske opphav, blå for håp og rød for energi. Rekkefølgen av fargene fra solen og ned, gul, blå og hvit, symboliserer solen, havet og stranden.

## Referanser


## Eksterne lenker
* Antigua og Barbudas flagg på Flag of the World
Bahamas’ flagg

**Bahamas' flagg** ble tatt i bruk 12. juli 1973. Den svarte trekanten på venstre side representerer fellesskapet mellom Bahamas' 300&nbsp;000 innbyggere, som hovedsakelig nedstammer fra Afrika. De blå båndene øverst og nederst på flagget representerer Atlanterhavet og Det karibiske hav. Den gule stripen representerer landet mellom havene, Bahamas' sandfylte strender.

## Øvrige flagg
Bahamas har et flaggsystem etter britisk mønster, men med nasjonale særtrekk. Orlogsflagget er en *[[white ensign]]*, det vil si hvitt med rødt kors og med nasjonalflagget i kantonen. Et tilsvarende flagg, men med blått kors i den hvite duken, føres av sjøforsvarets reserveskip. Handelsflagget kan kalles en *[[red ensign]]*, siden flaggduken er rød, men har det uvanlige trekk at flaggduken er delt i fire av et hvitt kors, igjen med nasjonalflagget i feltet øverst ved stangen. Ingen annen *red ensign* er utformet på denne måten. Handelsflagget med splitt føres som gjøs av handelsflåten. 

Statsministeren fører eget flagg basert på nasjonalflagget, men med et septer i flaggets frie ende. Andre ministere har riksvåpenet i en hvit skive i flaggets frie ende.

Generalguvernøren fører blått flagg med det kongelige heraldiske merket krone med løve over og med landets navn innskrevet på et bånd under. Dette følger mønsteret for generalguvernørers flagg i land som deler statsoverhode med Storbritannia.

## Litteratur
**Album des pavillons nationaux et des marques distinctives. National flags and distinctive markings*, Service hydrographique et océanographique de la marine, Brest, 2000
*Whitney Smith: «Bahamian Symbols, the First Five Centuries», *The Flag Bulletin*, XV:2-3, 1972	

## Eksterne lenker
* Flags and Coat of Arms (Regulation) Act
BassoNova

**BassoNova** (etablert 2004) er ei norsk gruppe bestående av fem bassister og to trommeslagere, som  debuterte på «Gamla» i Oslo (2005).  Målet er å fremføre verker som kombinerer afro, jazz og funk.  De opprinnelige medlemmer var
*Erling Sunnarvik, kontrabass	
*Kenneth Ryland, kontrabass	
*Kjetil Sandum, kontrabass	
*Stein Erik Tafjord, tuba	
*Edvard Askeland, el.bass	
*Totto Hansen, trommer/perkusjon
*Marcus Lewin, trommer/perkusjon
Lewin, Ryland og Sandum har forlatt konstellasjonen (ultimo 2005), Ivar Loe Bjørnstad trommer har tatt over.
Arbeidet har avstedkommet deltakelse på DølaJazz 2006, der forøvrig Sigrun Eng har tilkommet på cello.  Med Oslo Filharmoniske Orkester utarbeidet de fremføringen «på by'n», der Kristen Svendsen var nytt medlem på kontrabass, sammen med Erik Raude trommer.

## Eksterne lenker
* bassonova.no
Runar Tafjord

**Runar Tafjord** (født 1957) er en norsk valthornist fra Langevåg i Sula kommune. Han er medlem av The Brazz Brothers og er bror til tubaist Stein Erik Tafjord.

## Musikalsk virke
Runar Tafjord ble utdannet ved Norges musikkhøyskole i Oslo der han tok bachelor i musikkpedagogikk i 1983.  

Han har i flere år spilt i ulike skandinaviske symfoniorkestre, blant annet Oslo Filharmoniske Orkester, Den Norske Operas Orkester, Bergen Filharmoniske Orkester og Göteborg Filharmoniske Orkester. Han er også en mye benyttet soloartist og studiomusiker og er en av kun fem skandinaviske valthornister som spiller jazz. I tillegg til dette er han dirigent og instruktør for brassensembler. 

Da han i 2023 ble tildelt Lindemanprisen var det for sitt banebrytende arbeid som utøver, pedagog, dirigent, instruktør, tilrettelegger og musikkskaper. Som student videreutviklet han gehørspill som hovedprinsipp i musikkopplæringa, både som metode for egenutvikling og for samspill. Han har sammen med The Brazz Brothers undervist, hatt seminarer og prosjekter i form av samspill og instruksjon i gehørspill og rytmisk repertoar, i både inn- og utland. 

## Priser og utmerkelser
* 1992 Kassettavgiftsfondets Lanseringsstipend (med Brazz Brothers)
* 2000 Sildajazzprisen (med Brazz Brothers)
* 2006 Møre og Romsdal fylkes kulturpris (med Brazz Brothers)
* 2006 Sula Kommunes Kulturpris (med Brazz Brothers)
* 2007 Gammleng-prisen (med Brazz Brothers)
* 2010 NMF Musikantpris (med Brazz Brothers)
* 2015 Sunnmørspostens kulturpris (med Brazz Brothers)
* 2022 Ålesund Kommunes Kunstnerpris
* 2023 Lindemanprisen

## Referanser


## Eksterne lenker
* 
* 
*
Marcus Lewin

**Marcus Lewin** (født 1970 i Nyköping, Sverige) er jazz-trommeslager og -perkusjonist. 

Han har spilt i The Brazz Brothers og BassoNova.

Som tiåring spilte han med andre unge musikere i jazzbandet Super Six, samtidig med at han i ti år gikk i lære hos  trommelegenden Egil «Bop» Johansen. Etter en generell musikkutdannelse fortsatte han å ta timer hos noen av verdens beste jazztrommelsagere som Mel Lewis og Max Roach. 

I hans tidligste del av karrieren som profesjonell musiker turnerte han med blant andle Putte Wickman, Robert Wells, Arne Domnérus og Scott Hamilton.

Etter Egil «Bop» Johansens bortgang i 1998, ble Lewin spurt om å bli ny trommeslager i The Brazz Brothers. Og det ble han. Men så sluttet han i 2009. 

## Eksterne lenker
*
Sørøst

**Sørøst** eller **sydøst** er himmelretningen midt mellom sør (syd) og øst. Den motsatte himmelretningen er nordvest.
Barbados’ flagg

**Barbados' flagg** ble tatt i bruk 30. november 1966, øyens første frigjøringsdag. Det består av tre fargefelt med to bånd ultramarineblå separert av et gult bånd i midten. Det er et svart treforkhode i midten av det gule båndet.

Det svarte treforkhodet, også kjent som «den ødelagte trefork», symboliserer Barbados' uavhengighet fra Storbritannia (kolonimaktens riksvåpen var en hel trefork). Hver spiss representerer et demokratisk punkt, det ultramarineblåe representerer havet og himmelen, mens det gule representerer sanden på Barbados.

## Referanser


## Eksterne lenker
* Barbados’ flagg på Flag of the World
Cookøyenes flagg

**Cookøyenes flagg** er basert på det tradisjonelle designet for tidligere britiske kolonier i Stillehavet. Det er et blått banner med Unionsflagget i øvre venstre hjørne og femten stjerner i sirkel på høyre side. Unionsflagget er et symbol på landets historiske bånd med Storbritannia. De femten stjernene representerer øyene som utgjør Cookøyene. Det blå representerer havet.

## Referanser
Adam (fornavn)

:*For den bibelske skikkelsen, se [[Adam]]*

**Adam** er et semittisk mannsnavn og kan bety «menneske» eller «mann». Det kan også bety «rød jord». Navnet er i dag vanlig blant annet i Polen, Tsjekkia, Sverige og USA. En navnebærer er den amerikanske skuespilleren Adam Sandler.

## Etymologi
*Adam* stammer sannsynligvis fra hebraisk *adama* «jord». Det er et vanlig trekk ved skapelsesmyter at Gud eller en gud formet de første menneskene av jord eller leire og blåste liv i dem. På hebraisk er det et generisk ord for «mann» (1. Mosebok 5,2) og har aldri vært ansett som et personlig navn, selv om Hava (Eva) har hatt popularitet som jødisk navn.

I *[[Bibelen]]* er Adam navnet på den første mann, og det første menneske som Gud skapte. Hans kone Eva ble skapt etter ham av et av hans ribben. Dette ble det første menneskepar.

Adam er også i *[[Koranen]]* det første mennesket, skapt av Allah. Han var den første av islams profeter.

Andre former av navnet er irsk *Ádhamh*, skotsk gælisk *Àdhamh*, spansk *Adán*, portugisisk *Adão*, italiensk *Adamo*, finsk *Aatami* og ungarsk *Ádám*.

## Utbredelse

Navnet *Adam* ble på 600‑tallet båret av en irsk abbed fra Sankt Fermo i Italia. *Adam* er også kjent brukt i Tyskland fra slutten av 700-tallet.

*Adam* var et svært vanlig navn i England i middelalderen. Det ble igjen populært på siste halvdel 1900-tallet.

*Adam* er kjent i Norge fra 1400-tallet har vært vanlig i Norge fra 1980-årene og hadde en popularitetstopp med 0,9 % i 2024.

*Adam* var et populært navn i USA på 1800-tallet og igjen fra 1970-årene.

I Sverige har *Adam* vært et populært navn siden 1990-årene.

*Adam* er i dag et vanlig navn i Polen, og er ellers nokså utbredt i Tsjekkia, Sverige og USA. Varianten *Ádám* er nokså vanlig i Ungarn.

|}

## Kjente personer som heter Adam

* Adam av Bremen (ukjent fødselsdato), tysk prest, forfatter og historiker
* Adam Smith (1723–1790), skotsk økonom og filosof
* Hans Adam II (f. 1945), tidligere statsoverhode i Liechtenstein
* Adam Sandler (f. 1966), amerikansk skuespiller
* Adam Goldberg (f. 1970), amerikansk skuespiller
* Adam Darski (f. 1977), polsk death/black metal-sanger
* Adam Małysz (f. 1977), polsk skihopper
* Adam Levine (f. 1979), amerikansk musiker
* Adam Brody (f. 1979), amerikansk skuespiller
* Adam Scott (f. 1980), australsk golfspiller
* Adam Douglas (f. 1981), amerikansk-norsk musiker
* Adam Schjølberg (f. 1982), norsk komiker og tv-personlighet

## Fiktive personer med navnet Adam
* Prins Adam, fiktiv karakter som gikk under den hemmelige identiteten He-Man
* Adam Carrington, rollefigur i såpeserien Dynastiet

## Navnedag
*Adam* har navnedag i flere land, oftest 24. desember. Den norske navnedagen er .

## Se også
* Adam og Eva
* Adamseple

## Referanser


## Eksterne lenker
*
Sjoa

**Sjoa** kan referere til:

*Sjoa (elv) &ndash; en elv i Heidal i Gudbrandsdalen
*Sjoa (tettsted) &ndash; et tettsted i Gudbrandsdalen
Sørvest

:*Se også hodeplagget [[sydvest]]

*'Sørvest** eller **sydvest''' er himmelretningen midt mellom sør (syd) og vest. Den motsatte himmelretningen er nordøst.
NLA Høgskolen Staffeldtsgate

**NLA Høgskolen Staffeldtsgate** er den private høgskolen NLA Høgskolens avdeling i Oslo - Pilestredet Park 33. Campusen tilbyr bachelorgrader i økonomi, administrasjon og innovasjon gjennom Hauge School of Management, grunnskolelærerstudier, samt master, bachelor og årsstudier i utøvende musikk og i teologi og ledelse. Skolen fikk høyskolestatus 1. august 2004 og ble en del av NLA Høgskolen gjennom fusjon 1. januar 2013.

Høyskolen er en videreføring av Bibelskolen i Oslo, som Det norske lutherske Indremisjonsselskap startet i 1916.
## Referanser


## Eksterne lenker
*
Franco Frattini

**Franco Frattini** (født 14. mars 1957 i Roma, død 24. desember 2022 i Roma) var en italiensk politiker som var medlem i flere av Silvio Berlusconis regjeringer. Frattini ble minister første gang i 2001. Fra 14. november 2002 var han Italias utenriksminister.

Den 4. november 2004 ble han nominert til Europakommisjonen, etter at kandidaturet til Rocco Buttiglione ble trukket. Den 18. november tok han opp vervet som justiskommissær. Frattinis etterfølger som italiensk utenriksminister ble Gianfranco Fini.

Frattini var kandidat i 2014 for å etterfølge danske Anders Fogh Rasmussen som generalsekretær for NATO, men det ble Jens Stoltenberg som fikk den oppgaven.

## Referanser
Kvalitetsutvalget

**Kvalitetsutvalget**, fullt navn **Utvalget for kvalitet i grunnopplæringen**, ble nedsatt av Stortinget den 4. desember 2001. Utvalgets mandat var å «vurdere innhold, kvalitet og organisering av grunnopplæringen». (Med «grunnopplæring» forstås her grunnleggende opplæring i grunnskolen.) Leder av utvalget var Astrid Søgnen, tidligere statssekretær for (Ap), og daværende styreleder i Læringssenteret, nasjonalt kompetansesenter for utdanningssektoren i Norge. Utvalget er derfor også kalt *Søgnenutvalget*.

Utvalget leverte en delinnstilling om kvalitetsvurdering og kvalitetsutvikling i grunnopplæringen 14. juni 2002. Som hovedtiltak foreslo denne innstillingen innføring av årlige nasjonale prøver av grunnskoleelevenes basiskunnskaper samt innføring av en «kvalitetsportal». Kvalitetspotralen var tenkt som et nettsted for presentasjon av resultatene fra den årlige kvalitetsmålingen. Forslaget om nasjonale prøver fikk tilslutning fra Stortinget og ble iverksatt fra og med våren 2004.

Utvalgets hovedinnstilling ble levert 5. juni 2003. Innstillingens hovedinnretting presenteres i innledningen som følgende foreslåtte «gjennomgående grep»:

*Forsterket tilpasset opplæring for alle gjennom organisatorisk tilrettelegging, differensiering og kvalitetssikringssystemer.
*Gjennomgående og modulbaserte læreplaner for hele grunnopplæringen.
*Basiskompetanse som er gjennomgående i alle læreplaner på alle trinn og nivå. 
*Gjennomgående satsing på realfag og språkfag.
*Bortfall av avgangsprøven i grunnskolen som overgangsmarkør mellom grunnskolen og videregående opplæring.
*Nasjonale prøver og mappe som gjennomgående vurderingsverktøy.
*Nytt karaktersystem med karakterskalaen A-F erstatter dagens karaktersystem.
*Tettere kobling mellom ungdomstrinnet og videregående opplæring, både i form av programfag og valg av moduler fra videregående opplæring på ungdomstrinnet.
*Tettere kobling mellom grunnopplæringen og høyere utdanning ved at elever i videregående skole kan ta fag i høyere utdanning mens de er elever.
*Fylkeskommunen får ansvaret for yrkesveiledningen på ungdomstrinnet.
*Arbeidslivets plass i opplæringen styrkes og gjøres mer forpliktende og gjennomgående.
*Begrepet livsvid læring tas i bruk på ungdomstrinnet og i videregående opplæring.
*Kompetanseutvikling for lærere på alle nivå i fag som matematikk, norsk og engelsk med tilhørende fagdidaktikk.
*Gjennomgående satsing på IKT.
*Gjennomgående satsing på ledelse.
*Barnehagene får tettere tilknytning til grunnopplæringen gjennom rammeplanen og ved politisk og administrativ tilhørighet i Utdannings- og forskningsdepartementet.

## Eksterne lenker
* NOU 2002:10 – Førsteklasses fra første klasse, delinnstilling 14. juni 2002
* NOU 2003:16 – I første rekke, hovedinnstilling 5. juni 2003
Bekkestua bro

**Bekkestua bro** går langs Gamle Ringeriksvei, tvers over Kolsåsbanen ved Bekkestua i Bærum. Et stenkast unna ligger Bekkestua stasjon. Den broen som i dag finnes på stedet, er utført funksjonalistisk i betong, med fortau, bilvei og glassfelt langs sidene.

## Historikk
Et bronseskilt forteller om broens historie: den gamle gårdsveien fra Stabekk til Presterud gikk over bekken, ved husmannsplassen Bechen, og er nevnt i manntallet fra 1771. Den tysk-danske stavemåten av navnet på en husmannsplass ved bekken, var trolig manntallsførerens valg. At en person med et tysk-klingende navn skulle ha gitt opphav til navnet, er nok en mindre sannsynlig teori enn at mannen tok navn etter plassen.  

Fra 1793 gikk Den bergenske kongevei over den daværende broen.  

Bekken ble lagt i rør, og broen ble ombygget da Bærumsbanen kom til Bekkestua i 1924. Broen ble ombygget igjen i 1983 og 1997. 

## Utsmykning
På broen står åtte skulpturer som er en del av billedhugger Nina Sundbyes verk *Smågardistene*. Sundbye ferdigstilte verket i 1997, og det ble avduket i 1998. Skulpturene forestiller åtte små gardister ved fortauskanten med forskjellige instrumenter. Gutter med tuba, trompet, tromme og trombone, og jenter med klarinett, fløyte, cymbaler og drillpinne. Bakgrunnen for motivvalget og verkets navn er at det lokale skolekorpset kalles Smågardistene. 

Et bronseskilt beskriver at skulpturene er gitt av Sigurd Frigland (eier av Bærumsveien 210), Klaus Lefdal (eier av Frøytunveien 2) , Erling Rye Andenæs (til minne om eieren av Bærumsveien 205), Hans R. Elger, Bærum kommune, Statens vegvesen, Bekkestua Handelshus og Bekkestua Rotaryklubb.

## Se også
*Liste over broer i Norge
*Liste over broer i Norge etter lengde

## Referanser
Stan Brakhage

**Stan Brakhage** (født 14. januar 1933, død 9. mars 2003) var en amerikansk filmskaper aktiv gjennom hele den siste halvdelen av det 20. århundre. Han blir regnet som en av de viktigste personligheter innenfor eksperimentell film. Mest kjent for sine poetiske filmer under den amerikanske avant-garde bølgen på 50-tallet, bl.a. Anticipation of the Night (1958) og Dog Star Man (1961&ndash;1964).

Brakhage ble født som **Robert Sanders** på et barnehjem i Kansas City i Missouri. Etter tre uker ble han adoptert av Ludwig og Clara Brakhage og gitt navnet **James Stanley Brakhage**.

Han sluttet på gymnaset for å begynne å lage filmer, inspirert av skriftene til Sergei Eisenstein og Jean Cocteaus filmer, i tillegg til den italienske neorealismebeveglesen. Han laget sin første film i 1954, *Interim*.

Hans filmer er vanligvis uten lyd og mangler en tradisjonell narrasjon, dette gjør, ifølge Brakhage selv, at filmene nærmer seg visuell poesi i stedet for prosa historiefortelling. Brakhages arbeid inkluderer en rekke forskjellige teknikker, de fleste er laget på 8mm eller 16mm film.

Filmen *Mothligh* (1963) er laget ved å lime fast møllvinger og blader på filmen. *23rd Pslam Branch* er bilder fra den andre verdenskrig klippet mellom bilder fra Brakhages hjemsted i Colorado. *Dog Star Man* er en serie bilder av solen, en mann og en hund som klatrer opp en bakke, Brakhages kone som føder, i tillegg til mange abstrakte lysformasjoner. Mot slutten av livet jobbet han for det meste med å male direkte på filmen.

Brakhage skrev også en mengde bøker, bl.a. *Metaphors on Vision* (1963) og *Telling Time* (2003, gitt ut etter hans død). Han ga ofte forelesninger ved universiteter, museer, gallerier og filmfestivaler og fra 1981 underviste han ved University of Colorado.

Han flyttet i 2002 til Victoria, Britisk Columbia i Canada og døde der året etter av kreft i Blæren. Det blir trodd at fargene han brukte til å male filmene var hovedgrunnen til at han utviklet kreft.

## Referanser


## Eksterne lenker
* 
* Liste over lenker til sider om Brakhage
Franco Maria Malfatti

**Franco Maria Malfatti** (født 13. juni 1927, død 10. desember 1991) var en italiensk politiker. Han var president i Europakommisjonen fra 1970 til 1972.

Malfatti hadde også flere verv i flere italienske regjeringer. Han var blant annet finansminister fra 1978 til 1979, og utenriksminister fra 1979 til 1980.

På 80-tallet var Malfatti leder for den italienske delegasjonen til Europaparlamentet.

## Referanser


## Eksterne lenker
* 
* 
* Centro Studi Malfatti, nettsted
Heidal i Sel

**Heidal** er en sidedal til Gudbrandsdalen og utgjør nedre del av Sjoas løp. Dalen går 30 km nordvestover fra tettstedet Sjoa (rundt 10&nbsp;km sør for kommunesenteret Otta). Dalen og nærområdene omkring utgjorde tidligere Heidal kommune, som ble slått sammen med Sel kommune i 1965.  

Gjennom dalen renner elven Sjoa som har sitt utløp fra Gjende. Store sidedaler er den brede og skogkledde Murudalen (Murus dalføre) og Trykjudalen (elva Trykju som løper ut i Sjoa nedenfor sentrum).

Heidal har omkring 1600 innbyggere. 

Navnet *Heidal* har usikkert opphav og kan komme av *Hjó* som er et eldre navn for elven Sjoa.

## Gårder
Heidal har en av de største tetthetene av verneverdige bygninger i Norge. Rundt 60 prosent av de 1300 bygningene er fra før 1900. Av disse er 90 hus fredet. Ni av gårdene er totalfredet. Noen av de mer kjente gårdene er Slette, som forøvrig har sin egen bunad, Heringstad, Kruke, Bjølstad Gård og Lusæter. Bjølstad var i 1904 ifølge matrikkelen den største gården i Gudbrandsdalen.

Maleren Johs. Torbjørn Rudrud har foreviget alle gårdene.

Mange av de store gamle gårdene ligger på samme nivå langs den nordlige dalsiden (solsiden).

## Næringsliv
Hovednæringen er jord- og skogbruk. Annen tradisjonell næring inkluderer tømring, snekring, treskjæring, restaurering av gamle hus og bruksgjenstander, rosemaling og veving. Heidal har tre hyttefabrikker. Nyere næringsvirksomhet er blant annet knyttet til rafting i elva Sjoa.

Dalen er blant annet kjent for Heidalsosten, som produseres ved Heidal Ysteri.

## Kirkebygg
Midt i dalen ligger to kirker, Heidal kirke (på den gamle gården Heringstad) og Bjølstad kapell; sistnevnte kalles ofte «Bjølstadkapellet» og sto tidligere oppe på Bjølstad.

## Skoler og barnehager
Heidal har en barnehage. Den lokale grunnskolen har 118 elever i skoleåret 2020/2021 fordelt på klassetrinnene 1-10 klasse.

## Kultur
Eventyret «Småguttene som traff trollene på Heidalsskogen» stammer fra Heidalen.

## Idrett
Den lokale idrettsklubben Heidal Idrettslag tilbyr aktiviteter innen en rekke sommer- og vintersportsgrener.

## Referanser


## Eksterne lenker
* Heidal historielag
* 
*
Norges musikkhøgskole

**Norges musikkhøgskole** (NMH. Nynorsk: Noregs musikkhøgskole) på Majorstuen i Oslo er en vitenskapelig høgskole og Norges eldste musikkutdanningsinstitusjon i drift. Noen av Norges fremste utøvere er utdannet her. Rektor fra 2021 er Astrid Kvalbein. Direktør fra 2023 er Kristel Jæger Skorge. NMH utdannner musikkterapeuter, instrumentalister, sangere, kirkemusikere, musikkpedagoger, dirigenter, komponister, musikkteknologer og pianostemmere.  

Skolen tilbyr bachelor innenfor klassisk, kirkemusikk, jazz, folkemusikk, direksjon og komposisjon og de frie bachelor- og masterstudiene. Skolen tilbyr også mastergrad innenfor nesten alle disse retningene. I tillegg tilbyr høgskolen en rekke videreutdannings- og årskurs. Institusjonen driver også forskning og utviklingsarbeid innen musikk. 

## Historie
Ønsket om en statsdrevet høyere musikkutdanningsinstitusjon i Norge stammer helt tilbake til 1800-tallet. 

I 1883 startet Ludvig Mathias og Peter Lindeman, som var far og sønn, den såkalte «Organistskolen» i Kristiania. Den utviklet seg til å bli vårt første og største musikkonservatorium, og den ble et viktig fundament for Norges musikkhøgskole. Konservatoriet etter Lindeman-familien ble avviklet i 1973. Historien etter denne familien, som gjorde en uforglemmelig innsats for norsk musikkliv, tas vare på ved Norges musikkhøgskole. Skolens store konsertsal, Lindemansalen, er oppkalt etter dem. Etter avviklingen av konservatoriet i 1973 ble Norges musikkhøgskole etablert samme år.

I 1996 ble skolen slått sammen med tidligere Østlandets musikkonservatorium. Dette konservatoriet hadde sine røtter tilbake til Musikkonservatoriet Veitvet, og ble i 1989 slått sammen med Buskerud Musikkonservatorium.

**NMHs rektorer****:**

Robert Levin 1973–1979

Harald Herresthal 1980–1982

Harald Jørgensen 1983–1989

Benny Dahl-Hansen 1989–1990

Bjørn Boysen 1991–1998

Jens Harald Bratlie 1999–2002

Harald Jørgensen 2002–2005

Eirik Birkeland 2006–2013

Peter Tornquist 2013–2021

Astrid Kvalbein 2021–

## Referanser
 

## Eksterne lenker
* 
*
Monica Lewinsky

**Monica Samille Lewinsky** (født 1973) er en amerikansk kvinne som kom i medienes søkelys etter at det ble oppdaget at hun hadde et seksuelt forhold til daværende president Bill Clinton. 

Dette skjedde mens hun arbeidet i Det hvite hus på midten av 1990-årene. Saken ble ofte omtalt som Lewinsky-skandalen eller «Monicagate» (en henvisning til Watergate-skandalen). Lewinsky måtte vitne i saken Clinton v. Jones etter at Høyesterett hadde avsagt kjennelse om at en sittende president ikke var strafferettslig immun for forhold fra tiden før han ble president.

Lewinsky studerte samfunnsfag ved Lewis & Clark College i Portland i Oregon med avgangseksamen i 1995 i psykologi. I desember 2006 tok hun mastergrad i sosialpsykologi ved London School of Economics.

## Referanser


## Eksterne lenker
* 
* 
*
Petter Dass-museet

**Petter Dass-museet** i Alstahaug er tilegnet dikterpresten Petter Dass.

Petter Dass-museet ble etablert i 1966 og er en av 18 avdelinger i Helgeland Museum. I 1999 ble stedet Alstahaug valgt til Nordland fylkes tusenårssted, og museet stod sentralt i utviklingen av dette.

Museet på Alstahaug består av flere bygninger. Hovedbygget består av Margrethes kafé, et auditorium, museumsbutikk, kontorer og et utstillingsrom. Margrethes kafé har fokus på lokal og tradisjonsrik helgelandsmat. Den eldste bygningen på tunet er den gamle prestegården fra første halvdel av 1700-tallet. I prestegården er det skiftende utstillinger og interiør fra 16- og 1700-tallet. Det er faste omvisninger i prestegården i sommersesongen. De gamle bygningene er kun åpne i sommersesongen juni–august, eller etter avtale. Middelalderkirken Alstahaug kirke som også ligger på Alstahaug-tunet, samarbeider tett med museet og det arrangeres bl.a. omvisninger og konserter i kirkerommet.

Alstahaugtunet og området rundt er et rekreasjonsområde for både lokalbefolkning og tilreisende. Tunet, kirke, kirkegård og bygningene for øvrig er fredet av Riksantikvaren.

Et nytt museumsbygg og parkeringsanlegg ble påbegynt i september 2005. Åpningen ble utsatt flere ganger i løpet av 2007, og museet åpnet 20. oktober 2007. Bygget er tegnet av arkitektfirmaet Snøhetta. Som symbol for tusenårsstedet og dets spesielle tilknytning til dikterpresten Petter Dass, er hovedbygningens monumetale arkitektur i seg selv et uttrykk for en forståelse av fortiden, en tro på fremtiden og en inspirasjon for samtiden. Det nye museumsbygget er åpent hele året, alle dager unntatt januar, mandag og enkelte helligdager. Byggingen av museet hadde en kostnadsramme på ca. 90 millioner kroner og ble finansiert med støtte fra kommune, fylkeskommune, stat og private aktører.

## Eksterne lenker
* Petter Dass-museets nettside
* Helgeland Museum
* Om byggeprosjektet, på arkitektfirmaet Snøhettas hjemmesider
Kabney

**Kabney** er et silkeskjerf som er en del av Bhutans tradisjonelle mannsdrakt Gho. Skjerfet er av råsilke, måler vanligvis 90 x 300 cm, har frynser i endene, og bæres ved seremonielle anledninger. Skjerfet bæres over venstre skulder og festes på høyre hofte.

Skjerfet har forskjellige farger etter bærerens rang:
* **Safrangult skjerf** for Druk Gyalpo (*kongen*) og Je Khenpo  
* **Oransje skjerf** for Lyonpo, dvs regjeringsmedlemmer.
* **Blått skjerf** for medlemmer av Lodoi Tsokde, kongens konsultative råd.
* **Rødt skjerf** for *Dasho*, dvs mannlige medlemmer av kongefamilien og høyere embetsmenn (*jf. [[Lyonpo Yeshey Zimba]]s biografi*)
* **Grønt skjerf** for dommere
* **Hvitt skjerf med blå striper** for Chimi, dvs medlemmer av Nasjonalforsamlingen.
* **Hvitt skjerf med røde striper** for **Gup**', valgte ledere av landets 201 gewog.
* **Smalt hvitt skjerf med rød rand** for medlemmer av hæren.
* **Hvitt skjerf** for vanlige borgere.

## Eksterne lenker
* *[https://web.archive.org/web/20070927063639/http://www.kuenselonline.com/modules.php?name=News&file=article&sid=5551 Nyhetssak fra Kuensel Online] Grønn-turkis innføres for dommere, for å tydeliggjøre skillet mellom utøvende og dømmende makt. Fra 2005 
* [https://web.archive.org/web/20050225205324/http://www.bifa.org.bt/NewsKOL22-10-04.html Bilde av utenriksministeren, med skjerf]
* [https://web.archive.org/web/20050522125716/http://www.raa.gov.bt/contents/news/year2001.php Gruppebilde av flere *Dasho* og *Lyonpo*, med skjerf, i anledning av at landets *Riksrevisor'' utnevnes til Dasho]
* «His Majesty grants dhar and kabney to the Gups», 12.7.2011
Giuseppe Giacosa

**Giuseppe Giacosa** (født 21. oktober 1847 i kongedømmet Sardinia, død 1. september 1906) var en italiensk forfatter. Han er mest kjent for sine teaterstykker, dikt og librettoer.

Giacosa ble først kjent for sine dikt *Una partita a scacchi* («et parti sjakk») i 1871. Senere skrev han librettoene til Giacomo Puccinis operaer *[[La bohème]]*, *[[Tosca]]* og *[[Madama Butterfly]]* i samarbeid med Luigi Illica.

## Referanser


## Kilder
* Giorgio Taffon: [«GIACOSA, Giuseppe»](http://www.treccani.it/enciclopedia/giuseppe-giacosa_(Dizionario-Biografico)/), *[[Dizionario Biografico degli Italiani]]* – bind 54 (2000)

## Eksterne lenker
* 
* 
* 
*